Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 24. sjednice Upravnog vijeća ustanove „Kino Edison, multimedijski centar za kulturno – turističke sadržaje“, održane dana 6. rujna 2024. godine, s početkom u 9,00 sati u ustanovi „Kino Edison, multimedijski centar za kulturno–turističke sadržaje“ Šetalište dr. Franje Tuđmana 13.

**PRISUTNI ČLANOVI VIJEĆA**: Ida Galović

Sanja Zanki Pejić

Lana Dojčinović Matovina

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Predsjednica Upravnog vijeća otvorila je sjednicu i sve prisutne srdačno pozdravila, te konstatirala kvorum kako bi donesene odluke na sjednici bile pravovaljane. Predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 23. sjednice Upravnog vijeća

2. Izvještaj ravnatelja

3. Izmjena Cjenika

4. Razno

Predloženi dnevni red jednoglasno je usvojen.

**Ad 1. Usvajanje zapisnika sa 23. sjednice Upravnog vijeća**

Zapisnik sa 23. sjednice Upravnog vijeća Ustanove članicama je dostavljen ranije uz poziv za ovu sjednicu, te je isti bez rasprave jednoglasno usvojen.

**Ad 2**. **Izvještaj ravnatelja**

Ravnatelj je u svom izvještaju naveo kako je završila škola medijske kulture, obilježena godina dana ponovnog otvorenja „Kina Edison“ , u rujnu također održana izložba članova Udruge likovnih autora Karlovac (ULAK). „Kino Edison“ svojim aktivnostima bilo je uključeno u manifestaciju Dana piva gdje je bio vrlo veliki angažman svih zaposlenika.

Ravnatelj je najavio i neke od aktivnosti koje predstoje „Kinu Edison“ , pa je tako naveo da od 1.10.2024. kreće ciklus španjolskog i čileanskog filma, u studenom mjesec je nordijskog filma, a nakon toga advent.

**Ad 3. Izmjena Cjenika**

Izvjestitelj ove točke dnevnog reda bio je ravnatelj ustanove „Kino Edison, multimedijski centar za kulturno–turističke sadržaje“. Uz materijale za ovu sjednicu Upravnom vijeću dostavljen je i prijedlog izmijenjenog cjenika ustanove „Kino Edison, multimedijski centar za kulturno–turističke sadržaje“.

Ravnatelj je na sjednici istaknuo kako se radi o samo jednoj izmjeni Cjenika i to vezano za Karlovačku kulturnu iskaznicu koju će karlovački učenici dobiti prvog dana škole, a kojom se želi popularizirati sve programe i aktivnosti karlovačkih kulturnih ustanova i preko koje će moći koristiti određene popuste koje ustanove nude. U prijedlog izmijenjenog Cjenika zbog toga je kod *Povlaštenih ulaznica* dodano „učenici osnovnih i srednjih škola koje su na području grada Karlovca“.

Upravno vijeće jednoglasno je usvojilo Izmjenu cjenika ustanove „Kino Edison, multimedijski centar za kulturno–turističke sadržaje“.

**Ad 4. Razno**

Pod ovom točkom dnevnog reda nije bilo tema za raspravu.

Dovršeno u 9,25 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović